MAJOR เปิดตัวฟีเจอร์ “M VOUCHER” ผ่านแอพฯ Major Cineplex
MAJOR เปิดตัวฟีเจอร์ “M VOUCHER” ผ่านแอพฯ Major Cineplex
12 ต.ค. 2563

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR เปิดตัวฟีเจอร์ใหม่ “M VOUCHER” ผ่านแอพพลิเคชั่น Major Cineplex App กับโปรโมชั่นดิจิตอล โปรดี โปรเด็ด แบบเบิ้ม ๆ สุดพิเศษ! บนแอพพลิเคชั่น เมเจอร์ ซีนีเพล็กซ์ ที่หลากหลายตามไลฟ์สไตล์ของลูกค้าแต่ละคนที่ไม่เหมือนกัน เพื่อทำให้ทุกวันเป็นวันพิเศษของคุณ
พบโปรโมชั่นสุดเอ็กซ์คลูซีฟของ M VOUCHER บนแอพพลิเคชั่น Major Cineplex ในฟังก์ชั่นรีวอร์ดได้ตั้งแต่วันนี้ กับโปรดี โปรเด็ด แบบเบิ้ม ๆ เดือนตุลาคม 10 เดือน 10 โปรแรงทะลุจอ ดูหนังในราคาเพียงที่นั่งละ 10 บาท กับภาพยนตร์ 4 เรื่อง คือ Intruder, Tesla, Tenet และ I am woman สำหรับเมเจอร์ ซีนีเพล็กซ์ สาขาที่มีรอบฉาย เฉพาะวันที่ 10 ตุลาคมนี้เท่านั้น สามารถกดรับสิทธิ์ผ่าน M VOUCHER ได้ในวันที่ 9 – 10 ตุลาคม 2563